Afrikaans: Die Departement van Waterwese en Bosbou het onlangs begin om die bestuur van grondwater op 'n opvangsgebied en sub-opvangsgebied sisteem te baseer in plaas van streke. Die Taaibosspruit en Leeuspruit opvangsgebiede was geïdentifiseer as opvangsgebiede waar grondwaternavorsing nodig is. Die uiteinde van sulke werk sallei tot die opstel van 'n grondwaterbestuursplan. Daar is verskeie instansies wat 'n invloed op die grondwater kwaliteit in hierdie opvangsgebiede kan hê. Van hierdie instansies sluit die verskeie chemiese industrieë (petrochemies, kunsmis, plastiek, ens.), myne, kragstasies en landbou in. 'n Grondwatersituasie-analise is onderneem om al die relevante grondwater komponente aan te spreek. Die studie het die volgende behels: (a) literatuurstudie; (b)opstel van 'n databasis; (c)veldwerk wat die neem van 101 grondwatermonsters vir anorganiese analise en 10 monsters vir toksisiteits toetse; asook grond- en lug geofisika ingesluit het. Gebaseer op die inligting wat ingesamel was, is die hoof akwifere in die area geïdentifiseer en geklassifiseer volgens Parson (1995) se metode. Die hoof kontroles oor grondwaterbeweging en besoedelingsbronne was geïdentifiseer in al die areas. Daar is gevind dat 'n dolerietplaat van veranderlike diepte en dikte die hoofkontrole oor grondwaterbeweging in die industriële gebied is. Die ingesamelde data en monsterneming het die belangrikste besoedelingsbronne geïdentifiseer. Toksisiteitstoetse het die potensiaal van hierdie tipe toetse uitgewys om die ware toksisiteit van monsters te weerspieël. Hierdie resultate tesame met vereenvoudigde numeriese modellering, het 'n indikasie van besoedelingsmigrasie en areas van kommer gegee. Die area is in grondwaterbestuursareas ingedeel op grond van die verskillende aktiwiteite. Drie sones is gedefinieër wat die industriële en myn areas, 'n buffersone en areas wat beskerm moet word insluit. Vir elke sone was daar 'n verskillende waterkwaliteitriglyn voorgestel. 'n " Threat Action Guide" spreivel was ontwikkelom die areas van kommer uit te wys en te prioritiseer. Hierdie spreivel gebruik waterkwaliteitdata vir verskillende parameters, die akwifeer klassifikasie, die waterkwaliteitriglyn vir 'n sone en die afstand na die naaste area van kommer, as insette. 'n "Threat" indeks word ook bepaal deur gebruik te maak van empiriese vergelykings en hierdie indeks gee dan moontlike bestuursopsies wat uitgevoer kan word. Die situasie analise het 'n oorsig van 'n heterogene area gegee en het 'n basiese raamwerk daargestel vir die opstel van die uiteindelike grondwaterbestuursplan.